લગભગ દસ વર્ષ પહેલા લલિત ભાટિયાના પિતા ગોપાલ દાસ ભાટિયાનું મોત થઈ ગયુ હતુ. લોકો સાથેની પૂછપરછમાં પોલિસને જાણવા મળ્યુ કે લલિત પિતાની આત્મા સાથે વાત કરતો હતો. પાંચ વર્ષથી મૌન વ્રત રાખેલ લલિતની માનસિક હાલત સારી નહોતી એવુ પોલિસનું કહેવુ છે. લલિત આખા પરિવારને ચલાવતો હતો અને ઘરનો મુખ્ય કર્તા-ધર્તા તે જ હતો. ક્રાઈમ બ્રાન્ચના જણાવ્યા અનુસાર, 2013 થી જ રજિસ્ટરમાં કોઈ રોજ બીજાના હવાલાથી લખતુ હતુ કે ઘરના કયા સભ્યને શું કરવાનું છે. જે આ આદેશને ફોલો ન કરતુ તેને સજા મળતી હતી. જેમ કે રજિસ્ટરમાં એક જગ્યાએ લખ્યુ છે, "તને કહ્યુ હતુ કે આજે બે જ્યોત જલાવજે પરંતુ તે આવુ ન કર્યુ, નીતુ અને પ્રભજોત આગલા બે દિવસ સુધી કૂલરમા સૂઈ જશે આ તેમની સજા છે." આ રજિસ્ટર ઘરમાં પૂજાસ્થળ પાસે રાખવામાં આવતુ હતુ જેમાં લખેલી વાતોને ભગવાનનો આદેશ માનીને ઘરના બધા લોકો ફોલો કરતા હતા. રજિસ્ટરમાં એક જગ્યાએ પરિવારના સભ્યોને સંબોધિત કરીને લખવામાં આવ્યુ હતુ, "લલિતના સ્વાસ્થ્યની ચિંતા ન કરતા, મારા આવવાથી ફરક પડે છે." આ બાબત કદાચ પપ્પાની આત્માના હવાલાથી લખવામાં આવી હતી.